**urmează-mi inima**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu-ţi fă iluzii

timpul trece chiar dacă ceasul s-a oprit

demult nu i-am schimbat bateriile

dar parcă l-am auzit sunând azi dimineaţă

şi cu un gest disperat l-am aruncat prin fereastra închisă

te-ai putea gândi că s-au făcut ţăndări

timpul

ceasul

geamul

le văd suspendate de perete

semn că m-am trezit cu un secol mai târziu decât eram programată

te caut ştiind că faci parte din viaţa mea

din cea trecută

din cea viitoare

înfăşurat de trupul meu

o nouă şi sidefie epidermă

prin care trec fluturi oranj

am uitat cum se rostesc silabele

cuvintele

tu mi te prelingi pe buze

dulce ca otrava tentaţiei

ceasul s-a oprit

oare timpul

\*\*\*

ne-am unit buzele

și inimile noastre s-au transformat în sărut

perpetuum mobile cât coloana infinitului

degeaba acuză unii că sfidăm legile universului

pentru noi nu sunt porți închise

simt uneori pașii tăi cum îmi colindă sufletul

de-o veșnicie și ceva

de când incașii colorau cerul din machu picchu

și aztecii primeau oaspeți intergalactici

am fost programați să ne tipărim destinul cu aceleași rune

uneori colorate în albastru

alteori dulci ca fructul sânului dezbrăcat de prefață

într-un etern prezent

de parcă după dansul fluturilor îmbătați de ambrozie

și silabele trupului tău impregnate în epiderma mea

ar mai conta

ploaia

vântul

ceasul

cu limbile bălăngănind

după dulceața păcatului venusian

ucide timpul pentru noi

liliana trif ioan grigoraș